గర్భిణుల కోసం రూ.16 వేల కోట్లు న్యూఢిల్లీ, జనవరి 29 (ఆంధ్రజ్యోతి): ఈ బడ్జెట్లో మహిళలకు భారీ వరాలు.. రాయితీలు ఉంటాయని భావిస్తున్నారు. గర్భిణులకు నగదు బదిలీ చేసే పథకాన్ని అమలు చేసేందుకు కేంద్ర ప్రభుత్వం సన్నాహాలు చేస్తోంది. డిసెంబరు 31న ప్రధాని జాతినుద్దేశించి మాట్లాడినపుడు గర్భిణులకు పలు వరాలు ప్రకటించిన సంగతి తెలిసిందే. గర్భిణీలకు రూ. 6 వేలను బ్యాంకు ఖాతాలో జమ చేస్తామని వెల్లడించారు. దాన్ని అమలు చేయడానికి ఈ ఏడాది కనీసం రూ. 16 వేల కోట్లు అవసరమవుతాయని అధికారులు లెక్కతేల్చారు. వీటిని బడ్జెట్లో కేటాయించే అవకాశముంది. ఒకవేళ కేటాయించకుంటే.. గర్భిణులకు ఇప్పటికే అమలు చేస్తున్న పథకాలను దీన్ని అనుసంధానం చేస్తారని చెబుతున్నారు. యూపీఏ ప్రవేశపెట్టిన జననీ సురక్షా యోజనలో దీన్ని భాగం చేయాలని ప్రభుత్వం భావిస్తోంది. 2005లో ప్రవేశపెట్టిన ఈ పథకం కింద ప్రసూతి మరణాలు అధికంగా ఉన్న రాష్ర్టాల్లో గర్భిణులకు ఒక కాన్పునకు రూ.1400 చెల్లిస్తారు. మిగతా రాషా్ట్రల్లో రూ.700 చెల్లిస్తారు. మహిళలకు ఫిక్స్డ్ డిపాజిట్లపై వడ్డీలను కూడా స్వల్పంగా పెంచవచ్చు. పన్నులో మినహాయింపు.. కాస్త పెంచే అవకాశముందని చెబుతున్నారు. ఇవే కాకుండా యువతులను మహిళా పారిశ్రామిక వేత్తలుగా ప్రోత్సహించేందుకు, మహిళా విద్యను పటిష్ఠం చేసేందుకు కూడా పలు పథకాలను ప్రకటించే అవకాశముందని అంటున్నారు.
garbhinula kosam roo.16 vela kotlu newdhilly, janavari 29 (aandhrajyoti): ee badjetlo mahilalaku bhari varaalu.. raayiteelu untaayani bhaavistunnaaru. garbhinulaku nagadu badili chese pathakaanni amalu chesenduku kendra prabhutvam sannaahaalu chestondi. disembaru 31na pradhaani jaatinuddesinchi matladinapudu garbhinulaku palu varaalu prakatinchina sangati telisinde. garbhineelaku roo. 6 velanu byaanku khaataalo jama chestamani velladinchaaru. daanni amalu cheyadaaniki ee edaadi kaneesam roo. 16 vela kotlu avasaramavutaayani adhikaarulu lekkatelchaaru. veetini badjetlo ketayinche avakaasamundi. okavela ketayinchakunte.. garbhinulaku ippatike amalu chestunna pathakaalanu deenni anusandhaanam chestaarani chebutunnaru. upa pravesapettina jananee suraksha yojanalo deenni bhagam cheyalani prabhutvam bhaavistondi. 2005loo pravesapettina ee pathakam kinda prasuuti maranaalu adhikamgaa unna rashrtallo garbhinulaku oka kaanpunaku roo.1400 chellistaaru. migata rashtrallo roo.700 chellistaaru. mahilalaku ficksed depajitlapai vaddeelanu kuudaa swalpamgaa penchavacchu. pannulo minahaayimpu.. kaasta penche avakaasamundani chebutunnaru. ive kakunda yuvatulanu mahila paarisraamika vettalugaa prothsahinchenduku, mahila vidyanu patishtam chesenduku kuudaa palu pathakaalanu prakatinche avakaasamundani antunnaru.